**2019 m. veiklos kokybės įvertinimo apibendrinimas**

Įsivertinant mokyklos veiklos kokybę dalyvavo 16 pedagogų. Vertinimas atliktas vadovaujantis „Mokyklos, įgyvendinančios bendrojo ugdymo programas, veiklos kokybės įsivertinimo metodika“. Atliktas visuminis įsivertinimas, t.y. vertinamos visos sritys, temos ir rodikliai, kurie detaliuosiuose rodiklių aprašymuose pateikti aukščiausiu kokybės būviu.

Veiklos srities „Rezultatai“ aukščiausiai, t.y. ketvirtu lygiu, įvertintas rodiklis „Mokyklos pasiekimai ir pažanga“. 59 % respondentų teigia, jog mokykloje sistemingai aptariami ugdytinių pasiekimų rezultatai. Mokytojai įvaldę įvairius vertinimo būdus. Vaikų ugdymosi pasiekimai atitinka programose keliamus tikslus ir uždavinius. Trečdalis pedagogų trečiu lygiu įvertino rodiklį „Mokinio pasiekimai ir pažanga“, tai reiškia, kad vaiko amžiui atitinkantys pasiekimai nėra optimalūs, ugdymosi uždavinius planuoti atsižvelgus į vaiko patirtį, pasiekimų lygį.

Veiklos srities „Ugdymas(is) ir mokinių patirtys“ aukščiausiu ketvirtu lygiu įvertintos dvi temos, tai „Ugdymo(si) planavimas“ ir „Mokymosi patirtys“, kurios sudaro 64 %. „Vadovavimas mokymuisi“ aukščiausiu lygiu vertina 59 % respondentų, o „Vertinimas ugdant“ sudaro 46 %. Reikia atkreipti dėmesį, kad rodiklį „Orientavimasis į mokinių poreikius“, o konkrečiau „Pagalba mokiniui“ du pedagogai įvertino antru lygiu. Pagal detalų rodiklio aprašymą, kad būtų ketvirtas lygis, mokykloje turi būti aiškiai susitarta dėl paramos ir pagalbos teikimo mokiniams tvarkos ir kilus ugdymosi, psichologinių ar socialinių problemų bei grėsmių, mokiniai visuomet ir laiku sulaukia tinkamos pagalbos. Matomai pedagogams neaišku, kada gali kreiptis į specialistą pagalbos.

Veiklos sritis „Ugdymosi aplinkos“ įvertinta pakankamai aukštai. Šios srities temą „Įgalinanti mokytis fizinė aplinka“ ketvirtu lygiu įvertino 74 % respondentųai, o „Mokymasis be sienų“ sudaro 58 %. Vertinime atsispindi, jog darželis ir jo aplinka yra estetiški, vaikų darbai puošia patalpas. Surinkę po vieną – du balus ir įvertinti antru lygiu rodikliai „Mokymasis ne mokykloje“, kaip įvardina detalusis rodiklio aprašymas t.y., nepakankamai naudojama mokyklos teritorija ugdymui.

Veiklos srities „Lyderystė ir vadyba“ temos vertintos maždaug vienodai: tema „Veiklos planavimas ir organizavimas“ ketvirtu lygiu sudaro 69 %, „Mokymasis ir veikimas komandomis“ 66 %, „Asmeninis meistriškumas“ 60 %. Aukštus įsivertinimo rodiklius rodo tai, kad asmeninį profesinės veiklos įsivertinimą palaiko personalo mokymosi kultūra, asmeninis meistriškumas paremtas nuostata kuo geriau atlikti savo darbą ir siekti nuolatinio tobulėjimo. Pagal duomenis pusė pedagogų savo kompetenciją vertina ketvirtu lygiu, o kita pusė – trečiu lygiu. Taip pat vertinama „Į(si)traukimas“ bei „Skaidrumas ir atvirumas“. „Į(si)traukimas“ – tai tėvų dalyvavimas tobulinant mokyklą, įsitraukimas į ugdymąsi įvairiomis formomis. „Skaidrumas ir atvirumas“ apibūdinama, kai mokyklos valdyme atstovaujami visų mokyklos bendruomenės narių interesai, pripažįstama požiūrių ir nuomonių įvairovė, palaikoma diskusija, gerbiama kiekvieno nuomonė.

**Išvados:**

* **Mokytojai įvaldę vertinimo strategijas ir būdus, kuriuos naudoja kiekvieno vaiko išgalių gilesniam pažinimui.**
* **Pedagogai vertina savo veiklą, numato būtinas profesinio tobulėjimo sritis.**
* **Susitarti dėl pagalbos teikimo vaikui tvarkos.**
* **Ugdymui išradingai pritaikyti mokykloje esančias erdves.**
* **Įtraukti tėvus į vaikų ugdymą(si) įvairiomis formomis.**

**Pagal mokyklos įsivertinimą nustatytos veiklos stipriosios ir tobulintinos pusės:**

|  |
| --- |
| **Privalumai** |
| * Aplinkų bendrakūra (3.1.3.) * Mokyklos pasiekimai ir pažanga (1.2.2.) * Veikimas kartu (4.2.1.) |
| **Trūkumai** |
| * Orientavimasis į mokinių poreikius (2.1.3.) * Asmenybės tapsmas (1.1.1.) * Bendradarbiavimas su tėvais (4.2.2.) |
| **Tobulintinos** **sritys** |
| * Mokymasis virtualioje aplinkoje (3.2.2.) * Mokinio pasiekimai ir pažanga (1.2.1.) * Mokymosi lūkesčiai ir mokinių skatinimas (2.2.1.) |

**KYBARTŲ VAIKŲ LOPŠELIS-DARŽELIS „KREGŽDUTĖ“**

**Veiklos kokybės įsivertinimas 2019 m.**

1. **Rezultatai**
2. **Ugdymas(is) ir mokinių patirtys**
3. **Ugdymosi aplinkos**
4. **Lyderystė**